ເທີ​ກີສັ່ງ​ກັກ​ຊັບ​ສິນ​ ຂອງພວກ​ຜູ້​ນໍາຊີເຣຍ
ເທີກີເຄີຍເປັນປະເທດເພື່ອນມິດທີ່ໃກ້ຊິດ ຂອງລັດຖະບານປະທານາທິບໍດີ Bashar al-Assad ກ່ອນເລີ່ມມີການລຸກຮືຂຶ້ນ ຂອງປະຊາຊົນ ໃນເດືອນມີນາຜ່ານມາ.
ປະເທດເທີກີກ່າວວ່າ ຕົນກໍາລັງກັກຊັບສິນຂອງພວກຜູ້ນໍາຊີເຣຍແລະເອົາບາດອື່ນໆອີກ ເພື່ອກົດດັນໃຫ້ພວກເຂົາເຈົ້າຢຸດເຊົາການກວາດລ້າງຢ່າງນອງເລືອດຂອງລັດຖະບານ ຕໍ່ ການລຸກຮືຂຶ້ນເພື່ອປະຊາທິປະໄຕ ທີ່ດຳເນີນມາໄດ້ແປດເດືອນ ແລ້ວນັ້ນ ທ່ານ Ahmet Davutoglu ລັດຖະມົນຕີຕ່າງປະເທດເທີກີປະກາດການລົງໂທດນີ້ ໃນກອງ ປະຊຸມຖະແຫຼງຂ່າວເມື່ອວັນພຸດມື້ນີ້ ມາດຕະການເຫລົ່ານີ້ມີໂຮມທັງ ຕັດການພົວພັນກັບ ທະນາຄານກາງຂອງຊີເຣຍ ຫ້າມບໍ່ໃຫ້ນໍາສົ່ງອາວຸດຍຸດໂທປະກອນຕ່າງໆໄປຍັງຊີເຣຍ ແລະໂຈະການປະຕິບັດສັນຍາການຮ່ວມມືດ້ານຍຸທະສາດຂອງສອງປະເທດນັ້ນໄວ້ກ່ອນ ເທີກີເຄີຍເປັນປະເທດເພື່ອນມິດທີ່ໃກ້ຊິດຂອງລັດຖະບານປະທານາທິບໍດີ Bashar al-Assad ກ່ອນເລີ່ມມີການລຸກຮືຂຶ້ນຂອງປະຊາຊົນໃນເດືອນ ມີນາຜ່ານມາ ທ່ານ Davutoglu ກ່າວວ່າ ອຳນາດການປົກຄອງຂອງຊີເຣຍໃນເວລານີ້ ແມ່ນມາຮອດຈຸດທີ່ເປັນ ທາງຕັນແລ້ວ ການຕັດສິນໃຈເພື່ອໃຫ້ມີການລົງໂທດຕໍ່ຊີເຣຍຂອງເທີກີ ມີຂຶ້ນ ຫຼັງຈາກການອະນຸມັດການ ລົງໂທດຕ່າງໆດ້ານການເງິນແລະການເມືອງແບບທີ່ບໍ່ເຄີຍມີມາກ່ອນຕໍ່ດາມັສກັສ ເມື່ອວັນ ອາທິດຜ່ານມາ ມີພຽງແຕ່ອີຣັກ ແລະ ເລບານອນ ເທົ່ານັ້ນ ທີ່ປະຕິເສດບໍ່ສະໜັບສະໜຸນ ມາດຕະການເຫລົ່ານີ້ ທີ່ປ່ອຍໃຫ້ ລັດຖະບານຊີເຣຍຖືກໂດດດ່ຽວຢູ່ໃນຂົງເຂດເພີ່ມຂຶ້ນນັບມື້ ທ່ານ Adnan Mahmoud ລັດຖະມົນຕີກະຊວງຖະແຫລງຂ່າວຊີເຣຍ ກ່າວເມື່ອວັນອັງ ຄານວານນີ້ວ່າ ຊີເຣຍສາມາດກຸ້ມຕົນເອງໄດ້ ແລະມີອາ ຫານສະສົມໄວ້ຢ່າງລົ້ນເຫລືອ ແລະພ້ອມດ້ວຍສະບຽງເຄຶ່ອງໃຊ້ທີ່ຈຳເປັນ ອື່ນໆ ເພື່ອຕ້ານຢັນກັບການລົງໂທດນັ້ນ